
       PARLAMENTUL ROMÂNIEI

     CAMERA DEPUTAŢILOR
	      COMISIA JURIDICĂ, DE 
     DISCIPLINĂ ŞI IMUNITĂŢI


	
	             Nr. 31/1221/08.12.2011
             PL.x 741/2011 

             Bucureşti, 28.02.2012


                                                                     RAPORT 
asupra proiectului de Lege pentru modificarea şi completarea Legii nr.112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului
            În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege pentru modificarea şi completarea Legii nr.112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, transmis cu adresa nr. PL.x 741 din 5 decembrie 2011 şi înregistrat sub nr. 31/1221 din 8 decembrie 2011.
          Conform dispoziţiilor art. 75 din Constituţia României, republicată, şi ale art. 92 alin.(9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
          Senatul, în calitate de primă Cameră sesizată, a adoptat proiectul de lege că urmare a depăşirii termenului de adoptare, potrivit art.75 alin.(2) teza a III-a din Constituţia României republicată, în şedinţa din 28 noiembrie 2011.
          Consiliul Legislativ a avizat negativ proiectul de lege, conform avizului nr. 654 din 14 iunie 2011.

          Comisia pentru administraţie publică, amenajarea teritoriului şi echilibru ecologic a avizat negativ proiectul de lege, conform avizului nr. 26/589 din 14 decembrie 2011.
           Proiectul de lege supus dezbaterii are ca obiect de reglementare modificarea Legii nr.112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, în sensul eliminării dispoziţiei potrivit căreia “apartamentele dobândite în condiţiile alin. (1) nu pot fi înstrăinate 10 ani de la data cumpărării.”
        În conformitate cu prevederilor art. 61 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a dezbătut proiectul de lege în şedinţa din 28 februarie 2012.
        La dezbateri au fost prezenţi 12 deputaţi din totalul de 23 membri ai Comisiei  juridice, de disciplină şi imunităţi.
            În urma examinării iniţiativei legislative şi a opiniilor exprimate de către membrii Comisiei, s-a hotărât, cu unanimitate de voturi, să se propună plenului Camerei Deputaţilor, respingerea proiectul de Lege pentru modificarea şi completarea Legii nr.112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, întrucât, potrivit art. 230 lit. ţ) din Legea nr. 71/2011 pentru punerea in aplicare a Legii nr. 287/2009 privind Codul civil, la data intrării în vigoare a Codului Civil dispoziţiile art. 9 alin. (8) din Legea nr. 112/1995, se abrogă. Faţă de aceste considerente propunerea rămâne fără obiect.

           În raport cu obiectul şi conţinutul său, proiectul de lege face parte din categoria legilor organice. 
                      PREŞEDINTE,                                                     SECRETAR                                                                        

                     Daniel BUDA                                              Gabriel ANDRONACHE                                                                    
Consilier, Ciprian Bucur

